Hannele Komu Pohjois-Karjalan hyvinvointialueen sosiaalipalvelujen toimialuejohtajaksi

Pohjois-Karjalan hyvinvointialueen – Siun soten sosiaalipalvelujen toimialuejohtajaksi on valittu terveystieteiden tohtori Hannele Komu 1.1.2026 alkaen. Valinnasta päätti hyvinvointialueen aluehallitus kokouksessaan 9.9.2025.

Hannele Komu on toiminut palvelujohtajana hyvinvointialueen ikääntyneiden palveluissa vuodesta 2017 alkaen.

Toimialuejohtajan virka avattiin haettavaksi, koska hyvinvointialueen nykyiset ikääntyneiden palvelujen sekä perhe- ja sosiaalipalvelujen toimialueet yhdistyvät yhdeksi sosiaalipalvelujen toimialueeksi vuoden 2026 alusta alkaen. Toimialueella tulee olemaan yhteensä noin 3200 työntekijää ja sen vuosibudjetti on noin 370 miljoonaa euroa.

Sosiaalipalvelujen toimialuejohtajan virkaa haki hakuajan päättymiseen 18.8.2025 mennessä yhteensä 13 hakijaa, joista neljä kutsuttiin henkilökohtaiseen haastatteluun. Haastatelluista kaksi eteni ulkopuolisen tahon suorittamaan henkilöarviointiin.

Olemme iloisia siitä, että uuteen sosiaalipalvelujen toimialuejohtajan virkaan saatiin runsaasti hakijoita ja Pohjois-Karjalan hyvinvointialue koettiin vetovoimaisena työnantajana, toteaa hyvinvointialuejohtaja Kirsi Leivonen.

Haastatteluryhmään kuuluivat hyvinvointialuejohtaja kirsi Leivonen sekä aluehallituksen puheenjohtajisto. Hyvinvointialueen hallintosäännön mukaisesti hyvinvointialuejohtajan suorassa alaisuudessa työskentelevien vakituisten viranhaltijoiden valitsemisesta päättää aluehallitus.

Aluehallituksen pöytäkirja on julkaistu Siun soten Dynasty-verkkopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tässä on esimerkki linkistä

Lisää tiedotteita